《祝舜俞拉希言见访富春赤亭山居》
宋代·王洋

岩腹纡盘一径通，故劳都骑载郫筒。
先生旧负连城价，校尉今郫一箭工。
著雪老山清刻骨，添梅官路巧迎风。
此身终解浑无事，共乐郊原浩荡中。

作者简介：（1087—1154）宋楚州山阳人，字元渤。王资深子。徽宗宣和六年进士。高宗绍兴初诏试馆职，历秘书省正字、校书郎、守起居舍人，擢知制诰。十年以权发遣吉州换邵武军。洪皓使金归，人无敢过其居，洋独与往来，为人诬告与闻洪皓欺世飞语，以直徽猷阁出知饶州。寓居信州，有荷花水木之趣，因号王南池。善诗文，其诗极意镂刻，文章以温雅见长。有《东牟集》。